Баҭым акорпус ахьеилаҳаз аҭыԥ аҿы аамҭала аусурақәа ҳаҟәыҵуеит, аргылаҩцәа аусурақәа рынагӡара зин ҳарҭароуп, – иҳәеит Аҩнуқҟатәи аусқәа рминистр Вахтанг Гомелаури.
Аминистр иажәақәа рыла, аргылаҩцәа ргәаанагарала, акорпус даҽазнык еилаҳар ҟалоит.
“Иҳамоу адыррақәа рыла, аҭыԥ аҿы иӡыз ҳәа аӡәгьы дыҟам, аусурақәа аамҭала аанкылоуп. Аргылаҩцәа ргәаанагарала, акорпус даҽазнык еилаҳар ҟалоит, урҭ еизаны, адемонтаж азҵаара иахцәажәароуп.
Аполициа аусуҩцәа аҭыԥ аҿы иаанхоит, амҩа аркхоит, ашҭаҿ абриер ҳаргылоит,” – иҳәеит Гомелаури.
Баҭым, Лаҵара 26 амҩаҿы, хәеихагылак змоу ахыбра хәҭак еилаҳаит. Иҭахеит ааҩык.
Ахәышәтәырҭаҿ дышьҭоуп 36 шықәса зхыҵуа ахаҵа, аҳақьымцәа ражәақәа рыла, апациент иҭагылазаашьа цәгьуп.
Аҩнуҵҟатәи усқәа рминистра Аҷара аполициа адепартамент аусуҩцәа Баҭым, Лаҵара 26 амҩаҿ акорпус аилаҳара афакт азы имҩаԥысуа аусԥшаара аҳәаақәа ирҭагӡаны хҩык ааныркылеит.
Аԥыза-министр иӡбара инақәыршәаны, Қырҭтәыла жьҭаара 11 алахьеиқәҵаратә мшуп.